ಜುಬಿನ್ ಗಾರ್ಗ್

ಜುಬಿನ್ ಗಾರ್ಗ್ (; ೧೮ ನವೆಂಬರ್ ೧೯೭೨ – ೧೯ ಸೆಪ್ಟೆಂಬರ್ ೨೦೨೫) ಅಸ್ಸಾಂ, ಭಾರತದ ಪ್ರಸಿದ್ಧ ಗಾಯಕರಾಗಿದ್ದರು. ಅವರು ಸಂಗೀತ ನಿರ್ದೇಶಕ, ಗೀತ ರಚನೆಕಾರ, ಸಂಗೀತ ಸಂಯೋಜಕ, ಚಿತ್ರನಟ, ನಿರ್ಮಾಪಕ, ಚಿತ್ರ ನಿರ್ದೇಶಕ, ವಾದ್ಯಕಾರ, ಕವಿ ಮತ್ತು ಸಾಮಾಜಿಕ ಕಾರ್ಯಕರ್ತರಾಗಿದ್ದರು.

ಅವರು ಅಸ್ಸಾಮಿ, ಹಿಂದಿ, ಬಂಗಾಳಿ, ಬೋಡೋ, ರಾಜಬಂಶಿ, ನೆಪಾಳಿ, ಭೋಜ್‌ಪುರಿ, ಉರ್ದು, ಒರಿಯಾ, ತಮಿಳು, ತೆಲುಗು, ಕನ್ನಡ, ಮಲಯಾಳಂ, ಮರಾಠಿ ಮತ್ತು ಇಂಗ್ಲಿಷ್ ಸೇರಿದಂತೆ ಸುಮಾರು ೪೦ ಭಾಷೆಗಳಲ್ಲಿ ಹಾಡುಗಳನ್ನು ಹಾಡಿದ್ದರು.

೧೯೯೨ರಲ್ಲಿ ಅವರ ಮೊದಲ ಆಲ್ಬಮ್ ಅನಾಮಿಕಾ ಪ್ರಕಟವಾಯಿತು. ಆ ನಂತರ ಅವರು ವೃತ್ತಿಪರ ಸಂಗೀತ ಲೋಕಕ್ಕೆ ಪ್ರವೇಶಿಸಿದರು.

೨೦೦೫ರಲ್ಲಿ ಬಂಗಾಳಿ ಚಲನಚಿತ್ರ ಶುಧು ತುಮಿಗೆ ಸಂಗೀತ ನಿರ್ದೇಶಕರಾಗಿ ಪ್ರಶಸ್ತಿ ಪಡೆದರು. ಹಿಂದಿ ಚಲನಚಿತ್ರ ಗ್ಯಾಂಗ್ಸ್ಟರ್ನ ಯಾ ಅಲಿ ಗೀತೆಗೆ ೨೦೦೬ರಲ್ಲಿ ಗ್ಲೋಬಲ್ ಇಂಡಿಯನ್ ಫಿಲ್ಮ್ ಅವಾರ್ಡ್ ಮತ್ತು ಸ್ಟಾರ್ಡಸ್ಟ್ ಅವಾರ್ಡ್ಗಳಲ್ಲಿ ಶ್ರೇಷ್ಠ ಹಿನ್ನೆಲೆ ಗಾಯಕ ಪ್ರಶಸ್ತಿ ದೊರಕಿತು. ಇಂಗ್ಲಿಷ್-ಖಾಸಿ ಚಿತ್ರ Echoes of Silence ಗೆ ಅವರು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಪಡೆದರು.

೨೦೧೪ರಲ್ಲಿ ಆಧುನಿಕ ಅಸ್ಸಾಮಿ ಸಂಗೀತದಲ್ಲಿ ಹೊಸ ಧಾರೆಯನ್ನು ತಂದಕ್ಕಾಗಿ ಅವರಿಗೆ "ರೆನೆಸಾನ್ಸ್ ಅಸ್ಸಾಂ ಪ್ರಶಸ್ತಿ" ನೀಡಿ ಗೌರವಿಸಲಾಯಿತು. ೨೦೨೪ರಲ್ಲಿ ಮೆಘಾಲಯ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಶ್ವವಿದ್ಯಾಲಯವು ಅವರಿಗೆ ಗೌರವ ಡಿ.ಲಿಟ್ ಪದವಿ ನೀಡಿತು. ೨೦೨೫ರಲ್ಲಿ ಭೂಪೇನ್ ಹಜಾರಿಕಾ ಪ್ರಶಸ್ತಿಯನ್ನು ನೀಡಲಾಯಿತು.

ಜುಬಿನ್ ಗಾರ್ಗ್ ಬಹು ವಾದ್ಯಕಾರರಾಗಿದ್ದರು. ಅವರು ಢೋಲ್, ಗಿಟಾರ್, ಕೀಬೋರ್ಡ್, ತಬಲಾ, ಮ್ಯಾಂಡೋಲಿನ್, ಹಾರ್ಮೋನಿಯಂ ಮೊದಲಾದ ವಾದ್ಯಗಳನ್ನು ವಾದಿಸುತ್ತಿದ್ದರು. ಅಸ್ಸಾಂನ ಅತಿ ಹೆಚ್ಚು ಸಂಬಳ ಪಡೆಯುವ ಗಾಯಕರಲ್ಲಿ ಒಬ್ಬರಾಗಿದ್ದರು.

೩೩ ವರ್ಷಗಳ ವೃತ್ತಿ ಜೀವನದಲ್ಲಿ ಅವರು ೪೦ ಭಾಷೆಗಳಲ್ಲಿ ೩೮,೦೦೦ಕ್ಕೂ ಹೆಚ್ಚು ಹಾಡುಗಳನ್ನು ರೆಕಾರ್ಡ್ ಮಾಡಿದರು.

೧೯ ಸೆಪ್ಟೆಂಬರ್ ೨೦೨೫ರಂದು ಸಿಂಗಾಪುರದಲ್ಲಿ ಜುಬಿನ್ ಗಾರ್ಗ್ ನಿಧನರಾದರು.

 ಬಾಹ್ಯ ಕೊಂಡಿಗಳು 





 ಉಲ್ಲೇಖಗಳು